Diari Oficial de la Generalitat Valenciana


Sumari del DOGV 3359, del 27-10-1998 (1998/8418)

Convocatòria per a la provisió en propietat, mitjançant concurs, per torn de mobilitat, de quatre places de policia local, vacants en la plantilla de funcionaris d'aquest Ajuntament.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8418


Data del document
:   21-09-1998

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * policia
    * concurs administratiu

Convocatòria per a la provisió en propietat, mitjançant concurs, per torn de mobilitat, de quatre places de policia local, vacants en la plantilla de funcionaris d'aquest Ajuntament. [1998/A8418]
  
L'alcalde, mitjançant Decret de data 31 d'agost de 1998, resolgué convocar, per a la provisió en propietat, quatre places de policia local, per torn de mobilitat, de conformitat amb l'oferta d'ocupació pública per a 1996, 1997 i 1998 d'aquest Ajuntament.
  
Nombre de places: quatre.
  
Forma de selecció: concurs (torn de mobilitat).
  
Bases: regiran les aprovades pel Ple de la corporació en sessió ordinària duta a terme el dia 30 d'abril de 1998, i publicades en el Butlletí Oficial de la Província número 75, de data 23 de juny de 1998 i en el Diari Oficial de la Generalitat Valenciana número 3.286, de data 15 de juliol de 1998.
  
Drets d'examen: 2.000 pessetes (compte denominació: oposicions i concurs Ajuntament de Castelló de la Plana, entitat Bancaixa, núm. 2077 0580 78 07367496).
  
Ordre d'actuació: l'ordre d'actuació dels opositors s'iniciarà pel primer opositor el primer cognom del qual comence per la lletra Ñ, segons s'estableix en la Resolució de 15 d'abril de 1998, de la Secretaria d'Estat per a l'Administració Pública, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest Ajuntament (Registre General), i hauran d'adjuntar el resguard justificatiu d'haver pagat els drets d'examen. Si el pagament s'efectuà mitjançant gir postal o telegràfic, s'hi consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a presentar les instàncies.
  
Termini: el termini de presentació de sol·licituds serà de 20 dies naturals comptats a partir del dia següent al de la publicació d'aquest anunci en el Diari Oficial de la Generalitat Valenciana.
  
Els successius anuncis es publicaran al Butlletí Oficial de la Província de Castelló, i al tauler d'anuncis d'aquest Ajuntament, d'acord amb la legislació vigent.